Resep: Vuurwarm hoenderburgers met Meksikaanse salsa | Maroela Media
Resep: Vuurwarm hoenderburgers met Meksikaanse salsa
Foto: Nina se kombuis
Kinders is mal oor hierdie burgers. Ek dink die effense skop-onder-die-stert-warmte van die rissies laat hulle voel asof hulle ook nou deel is van die ‘grootmenswêreld’.
1 klein rooi-ui, geskil en fyngekap
1 klein brandrissie, ontpit (opsioneel), fyngekap
125 ml fyngekapte vars koljander
300 ml vars broodkrummels
grofgemaalde swartpeper na smaak
gerasperde skil en sap van 1 lemmetjie
Vir die Meksikaanse salsa
4 klein tamaties, in kwarte gesny en pitte verwyder
1 klein rooi-ui, geskil en in kwarte gesny
1/4 van elke kleur soetrissie – geel, groen en rooi, ontpit en fyngekap
1 klein rooi brandrissie, ontpit (opsioneel), fyngekap
125 ml ingemaakte of vars mieliepitte
Plaas al die bestanddele in ‘n mengbak en meng goed. Maak jou hande effens nat en vorm dan vier burgers.
Braai die burgers oor die oop vuur of in ‘n riffelpan op die stoof.
Braai die burgers aan albei kante bruin en sit voor op ‘n sagte broodrolletjie met die salsa, skywe advokado en ‘n tikkie suurroom.
Plaas al die bestanddele vir die salsa, behalwe die mielies, in ‘n voedselverwerker en kap fyn, maar wees versigtig om die salsa nie te fyn te maak nie. Voeg die mielies by en sit voor saam met die burgers.
Bron: Maklike Maaltye uit Nina se kombuis
Tiener bou reuse gemmerkoekhuis vir liefdadigheid